काठमाडौँ पुष २३ । विगत तिन चार दिनदेखियता काठमाडौंमा अत्यधिक चिसो बढेर मानिसको दैनिकी प्रभावित बन्न पुगेको छ । काठमाडौं उपत्यकामा आजको तापक्रम सून्यमा झरी बर्षकै अत्यधिक चिसो महशुस गरिएको छ । उपत्यकाको आजको न्यूनतम तापक्रम सून्यमा झरेको छ ।
काठमाडौँको आजको न्यूनतम तापक्रम ० र बिहान ११ बजेको तापक्रम १४ डिग्री सेल्सियस रहेको मौसम पूर्वानुमान महाशाखाले जनाएको छ । जल तथा मौसम विज्ञान विभागको मौसम पूर्वानुमान महाशाखाले जानकारी गराएको छ । अबका केहीदिन अझै तापक्रम घट्ने अनुमान गरिएको मौसमविद् बरुण पौडेलले बताएका छन् । यस बर्ष काठमाडौं उपत्यकाको तापक्रम माइनसमा पुग्न सक्ने सम्भावना छ । काठमाडौँ उपत्यकाको न्यूनतम तापक्रमको विगतलाई हेर्दा अहिलेसम्म माइनस तीन डिग्रीभन्दा तल झरेको पाइएको छैन ।
सन् १९९८ जनवरी ११ को दिन हालसम्मकै सबैभन्दा कम न्यूनतम तापक्रम माइनस तीन दशमलव पाँच डिग्रीसेल्सियस पुगेको थियो । अघिल्लो वर्ष सन् २०१७ को जनवरी १४ मा ० दशमलव ४ डिग्रिसेल्सियस तापक्रमसम्म पुगेको थियो ।
विगतको अवस्थालाई हेर्दा यो पटक न्यूनतम तापक्रम माइनसमा पुग्नसक्ने अनुमान गरिएको मौसमविद् पौडेलको भनाई छ । यो वर्ष गएको २० गते न्यूनतम एक दशमलव २ डिग्रीसेल्सियस रहेकामा आज घटेर सून्यमा पुगेको हो ।
आज काठमाडौं सहित देशैभरको मौसम सामान्यतया सफा रहने अनुमान गरिएको छ । तराई क्षेत्रका केही ठाउँमा लागेको बाक्लो हुस्सु दिउँसोसम्म नहट्ने महाशाखाले बताएको छ ।
काठमाडौं, कात्तिक १७ । महानगरीय अपराध महाशाखाका टोलीले गुण्डा नाइके समीरमान बस्नेतकी श्रीमती माया शेरचन बस्नेतलाई काठमाडौंबाट पक्राउ गरेको छ ।
निर्माण व्यवसायी महासंघका अध्यक्ष शरदकुरमा गौचन लगायत अन्यको हत्यामा समीरमानकी श्रीमती मायाको पनि संलग्नता रहेको पाएपछि महाशाखाले उनलाई पनि पक्राउ गरेको हो ।
गौचन हत्याको आरोपमा अपराध महाशाखाको टोलीले कात्तिक १२ गते लोप्साङ लामा, अम्बर बहादुर राना र रोशन बुढाथोकीलाई पक्राउ गरेपछि उनको संलग्नता खुलेको देखिएको हो ।
पक्राउ परेकाले अदालतमासमेत हत्यामा समीरको श्रीमतीकोसमेत संलग्नता भएको बयान दिएका थिए । उनीहरुको बयानको आधारमा जिल्ला अदालत काठमाडौं पक्राउ पूर्जी लिएर उनलाई पक्राउ गरेको जनाइएको छ ।
समीरमानकी श्रीमतीको गौचन हत्या, गुण्डा नाइके दावामा लामामाथि गोली प्रहार, युवा संघ रुपन्देहीका तत्कालीन अध्यक्ष दुर्गा तिवारीको हत्या लगायतमा संलग्न रहेका पाएपछि पक्राउ गरिएको हो ।
उनले दावालाई गोली हान्ने बेलामा काठमाडौंको सितापाइलामा सुटर अम्बर बहादुर रानालाई पेस्तोल दिइएर सहयोग गरेकी थिइन् । पछि दावालाई गोली हानेपछि आफूले समीरको श्रीमतीलाई पेस्तोल फिर्ता गरेको अम्बरले बयानका क्रममा जनाएका छन् ।
गौचनलाई गोली हान्ने बेलामा पनि समीरकै श्रीमतीले पेस्तोल दिएको र आफूले गोली हानेको अम्बरको भनाइ छ । पति समीरमान भने अहिले जेलमै छन् । केन्द्रीय अनुसन्धान ब्युरो (सिआइबी) को टोलीले उनलाई भारतबाट पक्राउ गरेर मंसिर १७ गते सार्वजनिक गरेको थियो ।